Sekretari Tillerson: SHBA mbeten të përkushtuara ndaj sigurisë në Europë
Duke ju drejtuar vendeve ballkanike, Sekretari Tillerson tha: braktisni armiqësitë e vjetra, në mënyrë që paqja të bëhet e përhershme.
Në prag të turneut të tij javën e ardhshme në disa vende europiane, Sekretari Tillerson i bëri një ekspoze politikës së jashtme amerikane ndaj Europës. Uashingtoni, tha ai, mbetet i përkushtuar ndaj sigurisë evropiane, duke përmendur si një prej kërcënimeve kryesore sjelljen agresive të Rusisë ndaj vendeve fqinjë. Rusia, tha ai, ka shkelur sovranitetin e vendit më të madh të Europës, Ukrainës dhe ne i bëjmë thirrje Moskës të respektojë premtimet që ka bërë bazuar në Marrëveshjen e Minskut, për të kthyer paqen në Ukrainën Lindore Sekretari i Shtetit tha se Rusia po përpiqet të vendosë një balancë të re ekuilibrash e të imponojë me forcë vullentin e saj përmes arsenalit të vet bërthamor apo duke bërë aleanca me regjime shtypëse, si ai i Bashar Al Asadit. Ai the se Moska shpesh ka zbatuar taktika keqdashëse për t’i përçarë Shtetet e Bashkuara dhe Europën dhe për të minuar sukseset politike dhe ekonomike të arritura pas fundit të Luftës së Ftohtë. - tha zoti Tillerson. Sekretari amerikan i Shtetit tha se marrëdhëniet e sigurisë mes Shteteve të Bashkuara dhe Evropës janë të patundura dhe se SHBA do të mbajnë premtimin e bërë, në rast të një sulmi ndaj ndonjë vendi aleat. Lidhur me Evropën Juglindore, Sekretari Tillerson tha se Shtetet e Bashkuara janë të ndërgjegjshme për brishtësinë e vendeve Ballkanike dhe se do të vazhdojnë të punojnë me Bashkimin Europian për të konsoliduar stabilitetin, mirëqenien dhe demokracinë në këtë rajon. - tha zoti Tillerson. Javën e ardhshme zoti Tillerson do të shkojë në një turne europian, ku ai do të takohet me udhëheqësit e NATO-s, të OSBE-së dhe do të zhvillojë disa takime bilaterale. Mesazhi që zoti Tillerson do të përcjellë në takimet me aleatët në Bruksel dhe në Vjenë do të jetë i fortë, thotë analisti Klaus Larres për Zërin e Amerikës: Profesori Larres thotë se Presidenti Trump ka marrëdhënie jo fort të qarta me Rusinë dhe vetëm fjalët e zotit Tillerson nuk do të mund t’i sigurojnë dot aleatët evropianë. Analisti i marrëdhënieve ndërkombëtare i tha Zërit të Amerikës se Shtetet e Bashkuara dhe Evropa kanë të drejtë të këmbëngulin që marrëveshja e Minskut e vitit 2014 për vendosjen e paqes në Ukrainën lindore të respektohet, por këmbëngulja që Rusia t’ia rikthejë gadishullin e Krimesë Ukrainës nuk pritet të sjellë ndonjë rezultat.